

**ΕΛΛΗΝΙΚΗ ΔΗΜΟΚΡΑΤΙΑ**

**ΠΕΡΙΦΕΡΕΙΑ ΑΝΑΤ. ΜΑΚΕΔΟΝΙΑΣ -ΘΡΑΚΗΣ** Αλεξανδρούπολη 5/92024

**ΓΕΝΙΚΗ Δ/ΝΣΗ ΔΗΜΟΣΙΑΣ ΥΓΕΙΑΣ & ΚΟΙΝ. ΜΕΡΙΜΝΑΣ**

**Δ/ΝΣΗ ΔΗΜΟΣΙΑΣ ΥΓΕΙΑΣ & ΚΟΙΝ. ΜΕΡΙΜΝΑΣ**

**ΠΕΡΙΦΕΡΕΙΑΚΗΣ ΕΝΟΤΗΤΑΣ ΕΒΡΟΥ**

**ΔΕΛΤΙΟ ΕΝΗΜΕΡΩΣΗΣ**

Στα πλαίσια του προγράμματος καταπολέμησης κουνουπιών που διενεργεί η Περιφέρεια Ανατολικής Μακεδονίας και Θράκης σας ενημερώνουμε ότι θα διενεργηθεί επίγειος ψεκασμός υπέρμικρου όγκου (ULV) για την αντιμετώπιση ακμαίων κουνουπιών από εδάφους, την **ΠΑΡΑΣΚΕΥΗ 6/9/2024**.

**Πεδίο Εφαρμογής - περιοχές**: Στο περιαστικό περιβάλλον του Τυχερού και της Θυμαριάς του Δήμου Σουφλίου της Περιφερειακής Ενότητας Έβρου, σε απόσταση τουλάχιστο 100 μέτρα περιμετρικά των οικισμών.

**Ώρα εκτέλεσης ψεκασμών:** Μετά τη δύση του ηλίου από 20:30 – 23:30

**Προφυλάξεις:** Για προληπτικούς λόγους παρακαλούμε κατά την διάρκεια του ψεκασμού

* να μην κυκλοφορούν άνθρωποι και ζώα στην περιοχή ψεκασμού
* να μην υπάρχουν εκτεθειμένα είδη οικιακής χρήσης (π.χ. ρούχα, παιχνίδια κλπ).
* τα κλιματιστικά να είναι κλειστά
* να απομακρυνθούν τα μελισσοσμήνη από την ψεκαζόμενη περιοχή

Για την διενέργεια των ψεκασμών ακολουθούνται οι οδηγίες που ορίζονται στην με αρ. πρωτ. Δ1α/Γ.Π.οικ 15226/12-03-2024 (ΑΔΑ:66ΛΧ465ΦΥΟ-ΝΨΑ) Εγκύκλιο του Υπουργείου Υγείας «Προγράμματα ολοκληρωμένης διαχείρισης των κουνουπιών, σχέδιο δράσης, σχετική ενημέρωση και προφύλαξη του κοινού για το έτος 2024» και την έκδοση της Αρ. πρωτ. Δ1α/Γ.Π.31715 από 28/6/2024 «Κατ’ εξαίρεση χορήγηση άδειας χρήσης βιοκτόνων σκευασμάτων για ULV εφαρμογή από εδάφους για την αντιμετώπιση των ακμαίων κουνουπιών στην Περιφέρεια Ανατολικής Μακεδονίας Θράκης, …… για το έτος 2024» εγγράφου του Υπουργείου Υγείας.

**Η εφαρμογή θα γίνει :**

* με ευθύνη του ανάδοχου φορέα που είναι η NOVAGREENA.E.
* με χρήση οχήματος που φέρει ειδικό και κατάλληλο εξοπλισμό.
* με συνεχή επίβλεψη από αρμόδιους υπαλλήλους της Π.Ε Έβρου της Περιφέρειας Ανατολικής Μακεδονίας και Θράκης.
* Με εγκεκριμένα για το σκοπό σκευάσματα όπως προβλέπονται στην έγκριση με ΑΔΑ: ΨΤ0Ο4653ΠΓ-22Γ Απόφαση του Υπουργείου Αγροτικής Ανάπτυξης και Τροφίμων «κατ’ εξαίρεσης χρήσης βιοκτόνου σκευάσματος ………. για το έτος 2024».

Οι ψεκασμοί θα πραγματοποιηθούν **εφόσον οι καιρικές συνθήκες (άνεμος, βροχοπτώσεις κλπ) το επιτρέψουν,** ώστε να διασφαλιστεί η υγεία των πολιτών, καθώς και η αποτελεσματικότητα των εφαρμογών.

Παρακαλούνται οι κάτοικοι να βοηθήσουν το παραπάνω έργο που γίνεται αποκλειστικά για την προστασία της υγείας τους.

**ΠΛΗΡΟΦΟΡΙΕΣ στα τηλέφωνα:**

**ΔΙΕΥΘΥΝΣΗ ΔΗΜΟΣΙΑΣ ΥΓΕΙΑΣ & ΚΟΙΝΩΝΙΚΗΣ ΜΕΡΙΜΝΑΣ Π.Ε. ΕΒΡΟΥ**

**τηλ. 2551355331**